אבנת

אָבְנת היא התנחלות ויישוב קהילתי השוכן באזור צפון ים המלח, כ-7 ק"מ מדרום לקלי"ה וכ-12 ק"מ מצפון למצפה שלם.

היסטוריה 
היישוב הוקם כהיאחזות נח"ל בשם נח"ל קדרון בינואר 1987 והפך ליישוב אזרחי בשנת 2004.

במקום נמצא מאז שנת 2003 פנימיה טיפולית לנוער בסיכון מבתים דתיים- "יפתח", שחלק מתושבי היישוב עובדים בו. בנוסף, ביישוב פועלים פעוטון, מעון וגן ילדים. ילדי היישוב לומדים גם בבית הספר האזורי בקלי"ה.

שם היישוב שונה מנח"ל קדרון לאבנת על מנת למנוע בלבול עם מושב קדרון שבשפלה. השם אבנת הוא סמלי בהוראה שאולה (על משקל שמות תנ"כיים - אסנת, בשמת).

בסמוך ליישוב מדרום, נשפך נחל קדרון לים המלח, ומצפון לו נשפך אל הים ואדי מזין. כחצי קילומטר ממזרח ליישוב נמצא מצד קדרון.

היישוב מתפרס על 85 דונם וקיימות בו 24 דירות למגורים (נכון לשנת 2011). בתחילת שנת 2015 פתח היישוב את שעריו לבניה על 20 המגרשים המצוים בו, ופונים מזרחה לנופי ים המלח והרי מואב.

קישורים חיצוניים

אתר היישוב אבנת
דף היישוב אבנת, באתר עמותת תימורה

הערות שוליים

מועצה אזורית מגילות ים המלח
יישובים שהוקמו ב-1983
היאחזויות נח"ל
בקעת ים המלח
יישובים באזור ים המלח